Борис Младенов-Young
Тъй както в размисли се бях улисал…

chitanka.info

Тъй както в размисли се бях улисал,

сравних поезията с медицина

и през ума ми в този миг премина

една забавна любопитна мисъл.

Поезията, лека и помпозна,

в небето ни възнася и опива,

а медицината — алтернатива

е скучна, трудна, строга, сериозна…

Прилича на съпруга-домакиня,

отрудена и вечно уморена,

а другата — красива и засмена,

е с ранга на любовница-богиня.

Откакто се пенсионирах, с нея

в греховна връзка пиша и живея!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.